
ŠIAULIŲ RAJONO SAVIVALDYBĖS ADMINISTRACIJA

ŠIAULIŲ RAJONO SAVIVALDYBĖS
EKSTREMALIŲJŲ SITUACIJŲ OPERACIJŲ CENTRO POSĖDŽIO
PROTOKOLAS

[bookmark: _GoBack]2020 m. gruodžio 10 d. Nr. KO-252
Šiauliai

Posėdis įvyko 2020-12-10 13.00 – 14.00 val. nuotoliniu būdu (pasitelkiant informacines ir ryšių technologijas)
[bookmark: _Hlk56006208]Posėdžio pirmininkė – Regina Rupšienė, Šiaulių rajono savivaldybės administracijos direktoriaus pavaduotoja, Ekstremaliųjų situacijų operacijų centro koordinatorė. 
Posėdžio sekretorė – Jurgita Jurgaitienė, Architektūros ir paveldosaugos skyriaus vyr. specialistė.
[bookmark: _Hlk56016919][bookmark: _Hlk36070101][bookmark: _Hlk56010637][bookmark: _Hlk56009172][bookmark: _Hlk55842586]Posėdyje dalyvauja: Česlovas Greičius, Ekstremalių situacijų operacijų vadovas, Rita Žadeikytė, Savivaldybės ekstremaliųjų situacijų operacijų centro (ESOC) visuomenės informavimo grupės vadovė, Inga Rimgailienė, ESOC materialinio techninio aprūpinimo grupės vadovė, Savivaldybės gydytoja, Vilija Vaičekauskienė, ESOC administravimo, elektroninių ryšių organizavimo ir palaikymo grupės vadovė, Jonas Kiriliauskas, ESOC operacinio vertinimo, ekstremaliųjų situacijų prevencijos ir informacijos valdymo grupės vadovas, Jolanta Šiuparienė, Socialinės paramos skyriaus vedėja, Rimantas Čeponis, Švietimo ir sporto skyriaus vyr. specialistas, Jurgita Mickūnė, Teisės ir personalo administravimo skyriaus vedėja, Vilma Plaušinaitienė, VšĮ Šiaulių rajono pirminės sveikatos priežiūros centro direktorė, Renata Noreikaitė, VšĮ Kuršėnų ligoninės direktorė, Zita Jablonskienė, VšĮ Šiaulių rajono Gruzdžių ambulatorijos direktorė.
SVARSTYTA. Ugdymo organizavimas.
	Rimantas Čeponis, Švietimo ir sporto skyriaus vyriausiasis specialistas, trumpai pateikė informaciją apie susirgimus / izoliaciją švietimo įstaigose. Bendrą sergančių / izoliuotų asmenų situaciją ir jų procentinę išraišką.
[bookmark: _Hlk58512683]Regina Rupšienė, Ekstremaliųjų situacijų operacijų centro koordinatorė, akcentavo, kad pradinių klasių mokiniai pamokų metu kontaktą turėtų turėti tik su vienu mokytoju. Išsakė nuomonę, kad mokytojai dirbantys keliose įstaigose, savo dalyko pamokas turėtų vesti nuotoliniu būdu, siekiant sumažinti galimų kontaktų su mokiniais skaičių. Siekiama maksimaliai užkirsti kelią galimai kryžminei taršai tiek tarp švietimo įstaigų, tiek tarp mokytojų, tiek tarp mokytojų ir mokinių. Išsakė nuomonę, kad, tikslinga rekomenduoti mokyklų bendruomenėms, mokyklų taryboms, svarstyti klausimą ir dėl 5 –12 klasių mokinių atostogų prailginimo.
Jurgita Mickūnė, Teisės ir personalo administravimo skyriaus vedėja, išsakė nuomonę, kad pradinių klasių edukacinės išvykos turėtų būti ribojamos.
NUTARTA:
1. Rekomenduoti švietimo įstaigų vadovams darbą organizuoti taip, kad pradinių klasių mokiniai pamokų metu kontaktą turėtų tik su vienu mokytoju. Mokytojai dirbantys keliose įstaigose, savo dalyko pamokas vestų nuotoliniu būdu. Pradinių klasių pamokas kontaktiniu būdu ugdymo užsiėmimus vestų tik pradinių klasių mokytojas, kiti mokytojai, dirbantys su pradinių klasių mokiniais, dirbtų nuotoliniu būdu siekiant maksimaliai užkirsti kelią galimai kryžminei taršai. 
2. Rekomenduoti mokyklų bendruomenėms, mokyklų taryboms, svarstyti klausimą dėl 5–12 klasių mokinių Kalėdų atostogų ankstinimo. 
3. Rekomenduoti švietimo įstaigoms riboti pradinių klasių mokinių edukacines išvykas.
2. SVARSTYTA. Situacija Meškuičių palaikomojo gydymo ir slaugos ligoninėje.
Regina Rupšienė, Ekstremaliųjų situacijų operacijų centro koordinatorė, kalbėjo, kad gautas prašymas iš gyventojos dėl šeimos nario pasiėmimo šventiniam laikotarpiui iš Meškuičių palaikomojo gydymo ir slaugos ligoninės.
Vilma Plaušinaitienė, VšĮ Šiaulių rajono pirminės sveikatos priežiūros centro direktorė, komentavo, kad Meškuičių palaikomojo gydymo ir slaugos ligoninėje socialinės paslaugos teikiamos, užtikrinant Valstybės lygio ekstremaliosios situacijos operacijų vadovo nustatytas būtinas visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygas. Veiklos organizuojamos griežtai laikantis visų Valstybės lygio ekstremaliosios situacijos valstybės operacijų vadovo priimtų sprendimų. Karantino rėžimo laikotarpiu įstaigoje lankymasis, lankymas ar paciento išvykimas yra griežtai draudžiamas, siekiu užkirsti kelią galimam viruso plitimui.
Jolanta Šiuparienė, Socialinės paramos skyriaus vedėja, kalbėjo, kad paciento iš įstaigos išvykimas negalimas dėl vietos išlaikymo, taip pat koronaviruso COVID – 19 prevencijos tikslais, kol nebus atšaukta ekstremali situacija šalyje, globos namų gyventojus lankyti, gyventojams išvykti iš įstaigos, lankyti giminaičius griežtai draudžiama.
NUTARTA.
Rekomenduoti Vilmai Plaušinaitienei, VšĮ Šiaulių rajono pirminės sveikatos priežiūros centro direktorei, karantino rėžimo laikotarpiu Meškuičių palaikomojo gydymo ir slaugos ligoninėje drausti (išskyrus įstaigos tvarkoje numatytus atvejus) lankyti pacientus ir išvykti pacientams lankyti artimųjų, siekiu užkirsti kelią galimam COVID-19 viruso plitimui. 
3. SVARSTYTA. Pasirengimas vakcinacijai COVID-19 ligos (koronaviruso infekcijos) vakcina.
Inga Rimgailienė, ESOC materialinio techninio aprūpinimo grupės vadovė, informavo, kad yra priimtas Valstybės lygio ekstremaliosios situacijos valstybės operacijų vadovo 2020 m. gruodžio 4 d. sprendimas Nr. V-2819 „Dėl pasirengimo vakcinacijai COVID-19 ligos (koronaviruso infekcijos) vakcina“, kuriame prašoma iki 2020 m. gruodžio mėn. 11 d. paskirti savivaldybės vakcinacijos COVID-19 ligos (koronaviruso infekcijos) vakcina koordinatorių. Taip pat reikalinga paskirti vieną savivaldybės teritorijoje vakcinaciją organizuojančią ASPĮ. Savivaldybės gydytoja pabrėžė, kad vakcinaciją organizuojanti ASPĮ privalės per 120 val. nuo vakcinos pristatymo paskiepyti prioritetinėms grupėms priklausančius savivaldybės gyventojus pilnai sunaudojant bent 1 pakuotę, kurioje numatomos 975 dozės COVID-19 ligos (koronaviruso infekcijos) vakcinos. Siūlė VšĮ Šiaulių rajono pirminės sveikatos priežiūros centrą paskirti vakcinaciją organizuojančia ASPĮ Šiaulių rajono savivaldybės teritorijoje. Akcentavo, VšĮ Kuršėnų ligoninės, VšĮ Šiaulių rajono Gruzdžių ambulatorijos, UAB ,,Medicinos namai“ medicinos darbuotojai turės prisidėti organizuojant vakcinaciją. 
Vilma Plaušinaitienė, VšĮ Šiaulių rajono pirminės sveikatos priežiūros centro direktorė, kalbėjo jei įstaiga bus paskirta organizuoti vakcinavimą, įstaigai nepakaks žmogiškųjų išteklių. Be kitų įstaigų darbuotojų pagalbos, įstaiga nepajėgs sklandžiai organizuoti vakcinavimo.
Regina Rupšienė, Ekstremaliųjų situacijų operacijų centro koordinatorė, pasiūlė savivaldybės vakcinacijos COVID-19 ligos (koronaviruso infekcijos) vakcina koordinatoriumi paskirti Ingą Ringailienę. Rekomendavo, Vilmai Plaušinaitienei, VšĮ Šiaulių rajono pirminės sveikatos priežiūros centro direktorei numatyti patalpas vakcinavimui.
Renata Noreikaitė, VšĮ Kuršėnų ligoninės direktorė, kalbėjo, kad įstaiga bendradarbiaus vykdant sklandų vakcinacijos organizavimą.
Jurgita Mickūnė, Teisės ir personalo administravimo vedėja, kalbėjo, kad LR sveikatos apsaugos ministerija yra pateikusi pavyzdines darbuotojų įdarbinimo sutartis, kai darbuotojai laikinai pereina dirbti iš vienos įstaigos į kitą, kurias bus gali pritaikyti šiai situacijai.
NUTARTA:
1.Siūlyti Savivaldybės administracijos direktoriui:
1.1. Ingą Rimgailienę, Šiaulių rajono savivaldybės administracijos savivaldybės gydytoją, paskirti Šiaulių rajono savivaldybės vakcinacijos COVID-19 ligos (koronaviruso infekcijos) vakcina koordinatore.
2. 	VšĮ Šiaulių rajono pirminės sveikatos priežiūros centrą paskirti vakcinaciją organizuojančia ASPĮ Šiaulių rajono savivaldybės teritorijoje, kuri, kartu pasitelkiant VšĮ Kuršėnų ligoninės, VšĮ Šiaulių rajono Gruzdžių ambulatorijos, UAB ,,Medicinos namai“ medicinos darbuotojus, organizuos vakcinaciją ir atliks skiepijimo veiksmus.
	3. Ingai Rimgailienei, ESOC materialinio techninio aprūpinimo grupės vadovei rengti Direktoriaus įsakymą dėl pasirengimo vakcinacijai COVID-19 ligos (koronaviruso infekcijos) vakcina.
4. SVARSTYTA. Einamieji klausimai.
Posėdžio nariai aptarė teisės aktų dėl COVID-19 (koronaviruso infekcijos) pakeitimus ir jų įgyvendinimą. Apžvelgė naujausią informaciją dėl koronaviruso grėsmės valdymo ir prevencijos.
Jurgita Mickūnė, Teisės ir personalo administravimo skyriaus vedėja, informavo, kad bus keičiamas Direktoriaus įsakymas dėl savivaldybės administracijos darbo organizavimo atsižvelgiant į Valstybės lygio ekstremaliosios situacijos valstybės operacijų vadovo 2020 m. birželio 16 d. sprendimo Nr.V-1471 „Dėl valstybės ir savivaldybių institucijų, įstaigų, valstybės ir savivaldybių valdomų įmonių darbo vietoms būtinųjų sąlygų“ 2020 m. gruodžio 8 d. sprendimo Nr. V-2862 redakciją.
Rita Žadeikytė, ESOC visuomenės informavimo grupės vadovė, informavo, kad savivaldybės svetainėje bus patalpinta naujausia informacija apie epidemiologinę situaciją Šiaulių rajone ir vakcinavimą nuo COVID-19.
Jurgita Mickūnė, Teisės ir personalo administravimo skyriaus vedėja, informavo, kad UAB Kuršėnų komunalinis ūkis turi įsigijęs licenciją ir gali dezinfekuoti daugiabučių namų laiptines. Šiuo metu LR sveikatos apsaugos ministerija nėra pateikusi rekomendacijų dėl privalomo daugiabučių namų laiptinių dezinfekavimo. Nacionalinis visuomenės sveikatos centras rekomenduoja daugiabučių namų laiptines ne mažiau, kaip kartą per savaitę, valyti drėgnuoju būdu ir vėdinti. Nebeliko privalomo daugiabučių namų laiptinių dezinfekavimo. Gyventojai gali prašyti namo administratoriaus dezinfekuoti laiptinę, tačiau už paslaugą turės susimokėti patys. Savivaldybė už savo lėšas dezinfekuos daugiabučio namo laiptinę tik gavusi nurodymą iš Nacionalinio visuomenės sveikatos centro.
Regina Rupšienė, Ekstremaliųjų situacijų operacijų centro koordinatorė, informavo, kad gauta skundų, kad Aukštelkės socialinės globos namų globotiniai galimai nesilaiko saviizoliacijos taisyklių. 
NUTARTA:
1. Rekomenduoti daugiabučių namų administratoriams laiptines valyti nemažiau kaip kartą per savaitę drėgnuoju būdu, kasdien vėdinti. Dezinfekavimo paslaugas atlikti laiptinės gyventojams prašant ir jiems susimokant už dezinfekavimo paslaugą.
2. Rekomenduoti Janinai Baranauskaitei, Aukštelkės socialinės globos namų direktorei, užtikrinti globotinių, esančių saviizoliacijoje, priežiūrą ir kontrolę.


Posėdžio pirmininkė                                                                          	                               Regina Rupšienė


Posėdžio sekretorė                                                                                                            Jurgita Jurgaitienė
